**Kedvezményezett neve: Komárom Város Önkormányzata**

**Projekt címe: Komárom Város Önkormányzata ASP KÖZPONTHOZ VALÓ CSATLAKOZÁSA**

**Projekt azonosítószáma: KÖFOP-1.2.1-VEKOP-16-2017-00813**

**Támogatás összege: 9 000 000 Ft.**

**Támogatás mértéke: 100 %**

**A projekt tervezett befejezési dátuma: 2019.06.30.**

**A projekt tartalmának bemutatása:**

Komárom Város Önkormányzata pályázatot nyújtott be a KÖFOP-1.2.1-VEKOP-16 *„Csatlakoztatási konstrukció az önkormányzati ASP rendszer országos kiterjesztéséhez”* című pályázati felhívásra.

A projekt céljaaz egységesített önkormányzati elektronikus ügyviteli megoldások bevezetése országos szinten, az egyes települési önkormányzatok az önkormányzati ASP központhoz történő csatlakozásának megvalósításával.

Komárom Város Önkormányzata önálló, 80 fős polgármesteri hivatalt tart fent, jelen projektjének célja az önkormányzati ASP központhoz történő csatlakozás kiépítése az egységesített önkormányzati elektronikus ügyviteli megoldások bevezetése érdekében. Az önkormányzat az alábbi szakrendszerekhez kíván csatlakozni:

* iratkezelő rendszer,
* az elektronikus ügyintézési portál rendszer, ide értve az elektronikus űrlap-szolgáltatást,
* gazdálkodási rendszer,
* ingatlanvagyon-kataszter rendszer,
* önkormányzati adó rendszer,
* ipar- és kereskedelmi rendszer,
* hagyatéki leltár rendszer.

A projekt közvetlen célcsoportját az ASP szakrendszereit használó munkatársak jelentik, ők a Jegyzői Iroda, a Pénzügyi Osztály, valamint a Hatósági Osztály munkatársai. Közvetett célcsoport pedig a település egész lakossága.